วันนี้ไม่รู้จะทานอะไร เพื่อนเลยแนะนำให้ไปลองทานร้านอาหารคิวบาเปิดใหม่ย่านเพลินจิต

ไปไม่ยากครับลงรถไฟฟ้าเพลินจิตตรงตึกมหาทุน หันหน้าเข้าตึกร้านจะอยู่เวิ้งฝั่งขวาติดกับร้านวัวนู้ด 

ร้านเงียบมาก เลยได้คุยกับพนักงาน เค้าเล่าว่าร้านเปิดได้สามเดือน เจ้าของและเชฟเป็นชาวคิวบาที่อพยพไปอยู่ต่างประเทศ ก่อนที่จะมาเปิดร้านอาหารคิวบาในประเทศไทย เพราะคิวบามีปัญหาการเมืองอยู่เนืองๆเลยต้องหนีๆๆ

พนักงานบริการดีมากกกกกกกกกก คือดีจนรู้สึกเกรงใจ 

ไม่รู้จะสั่งอะไรเลยลองสั่งข้าวหมกไก่คิวบา (120 บาท) รสชาติใช้ได้ กลมกล่อม ผัดแห้งดีเราชอบ มีกล้วยทอดมาให้ด้วย กล้วยอร่อยดี พนักงานบอกว่าเป็น appetizer ของคิวบา 

Seasonal salad (80 บาท) ผิดหวัง เพราะคิดว่าจะมี Signature บางอย่าง แต่เป็นสลัดผักกาดซอย หัวหอมซอย ใส่ข้าวโพด รสชาติจืดมาก จนถามพนักงานว่าใส่น้ำสลัดรึเปล่า เค้าบอกว่าทางคิวบากินผักราดน้ำมันมะกอกและใส่เกลือแบบนี้เลย เราก็โอเคๆ..

น้ำแอปเปิ้ล (40 บาท) เก๋ดีหมายถึงวิธีนำเสนออาหาร รสชาติน้ำแอปเปิ้ลมาตรฐานไม่มีอะไรน่าตื่นเต้น

ช่วงนี้มีโปรโมชั่นอาหารลด 15% และค๊อกเทล 90 บาท(เฉพาะ happy hour 12.00-14.00 น. และ 17.00-20.00 น. เท่านั้น)

อยากกลับไปลองเมนูอื่นๆอีก ใครอยู่แถวนี้ก็ไปลองของแปลกใหม่กันได้ อารมณ์อาหารอินเดียแหละ